தொடர்ச்சியாக பரதம் இருந்தது. அனைவரும் மாணவர்கள் என்பதால் குழுக்களாக மாறியபடி இருந்தார்கள். இடையில் ஓய்வு கிடைப்பதற்காக இப்படி. இந்த நிகழ்வின் சிறப்பு அனைத்து இசைக்கருவிகளும் மேடையில் சிறப்பாக வாசிக்கப் பட்டது. குறிப்பிட்டுச் சொல்வதற்கு புல்லாங்குழல். இந்த நாட்டியம் தொடங்குவதற்கு முன்னர் மேடையின் நுழைவு வாயிலில் மாணவிகள் குழுமிய நேரம், இசைக் கருவிகள் அமைத்துக் கொண்டிருந்தார்கள். அதில் ஒரு மாணவி மேடையின் முன்னாலிருந்த தன் அம்மாவிடமோ, ஆசிரியையிடமோ முத்திரைகளால் பேசிக் கொண்டிருந்தாள். எடுத்த புகைப்படத்தில் தெளிவில்லை. ஆனால் தொடர்ந்து ஐந்து நிமிடம் நிகழ்ந்த இந்த உரையாடல் ரசிப்பதற்கு உரியதாக இருந்தது.